یەکیگ لە سەرچەوەیل وە ئاژانس شەفەق نیوز خەوەردا، کوڕ موختار ئاوای سەید حەمەد سەر وە ناحیەی نەمرود لە باشوور موسل رویوەروی کردەوەی تیرۆرکردن بویە لەری بۆمبیگ ک لەنوای ماڵەگەی دانریاوێد دویەشەو تەقیەس وەپی.
وەگورەی سەرچەوەگە، " بومبەگە نووە و دەزگایەل ئەمنی خریانەس ئامادەباشی ئەرا زانین چوینیەتی دانانی"، وتیش، "ئەندامەیل داعش هانە پشت کردەوەگە چوینکە خێزان موختارەگە یەکیگین لەو خێزانەیلە رویوەروی تیرۆر وسیانە و زیارتر لە چەن شەهیدیگ دیرن".
لە بەسرە، چەکدارەیل نەناسریایگ تەقە لە ماشین مەدەنییگ کردنە لەنزیک کڕ شەمەندەفەر  لەناوچەی موفرەق زەویهەرات لە قەزای زوبێر.
سەرچەوەگە ئاشکەرایکرد" لەئەنجام پەلامار چەکداریەگە دوو کەس کوشیان، و چەکدارەیلیش هەڕاکردنە، هیزەیل ئەمنی لێکۆڵینەوە لە رویداوەگە وازکردیە".
